भोपाल/ ग्वालियर
ये आ रही कठिनाई
तीनों कोर्स की एक साथ थ्योरी पढ़ने में विद्यार्थियों को दिक्कत आ रही है, क्योंकि टेक्निकल थ्योरी टफ है।
अभी तक स्टूडेंट एक ही विषय पर बेहतर काम कर विशेषज्ञ बन जाता था। अब दो और कोर्स पढ़ने के साथ ही वह अपने विशेषज्ञता वाले कोर्स पर ज्यादा ध्यान नहीं दे पा रहा है।
आर्ट्स कॉलेजों में कुछ कोर्सेस के मास्टर तक नहीं हैं। नए कोर्स पढ़वाने में दिक्कत आ रही है।
भोपाल/ ग्वालियर डीबी स्टार
ग्वालियर स्थित राजा मान सिंह तोमर संगीत एवं कला विश्वविद्यालय प्रदेश का इकलौता संगीत विवि है। लेकिन बोगस सिलेबस के कारण इससे धार, खंडवा सहित सभी संबद्ध काॅलेजों के हजारों छात्र परेशान हंै। स्पेशलाइजेशन को लेकर इन काॅलेजों के प्राचार्य आपत्ति जता चुके हैं, लेकिन यूनिवर्सिटी ने बैचलर ऑफ फाइन आर्ट्स व मास्टर ऑफ फाइन आर्ट्स के सिलेबस में सुधार नहीं किया। अब तक स्पेशलाइजेशन के आधार पर स्टूडेंट्स को जॉब में प्राथमिकता मिलती थी, लेकिन सिलेबस बदल जाने के कारण अब दिक्कत आ रही है। यूनिवर्सिटी ने वर्ष 2016-17 के लिए सिलेबस बनाया था। बोर्ड आॅफ स्टडीज की बैठक में प्राचार्यों व सदस्यों ने नए सिलेबस का विरोध किया था। उसके बाद प्रबंधन ने नया सिलेबस जारी कर कॉलेजों को उसी हिसाब से पढ़ाने के लिए कह दिया। सिलेबस सामने आते ही छात्र-छात्राओं को पढ़ाई में दिक्कतें आने लगीं।
स्टूडेंट्स ने इसकी शिकायत कॉलेज प्रबंधन से लेकर यूनिवर्सिटी तक की। कुछ छात्रों ने इस मामले की शिकायत डीबी स्टार टीम से की। छात्रों का कहना है कि देशभर में एक ही सिलेबस से फाइन आर्ट्स की पढ़ाई कराई जाती है। बीएफए हो या फिर एमएफए सभी में स्पेशलाइजेशन कोर्स-वाइज होते हैं। बीएफए में पहले व दूसरे सेमेस्टर में आधार पाठ्यक्रम रहता है, लेकिन तीसरे सेमेस्टर से छात्र-छात्राएं स्पेशलाइजेशन के हिसाब से अपना कोर्स तय करते हैं। नए सिलेबस में तीनों कोर्स एक साथ कर दिए गए हैं। पेंटिंग कोर्स से स्पेशलाइजेशन करने वाले विद्यार्थी को स्कल्प्चर और अप्लाइड कोर्स की थ्योरी पढ़ना पड़ेगी। यही स्थिति दोनों कोर्स अप्लाइड और स्कल्प्चर से स्पेशलाइजेशन करने वाले विद्यार्थियों के साथ है।
पुराना कोर्स बेस्ट था
यूनिवर्सिटी ने नया सिलेबस क्यों बनाया है? यह समझ से परे है। आपत्ति यह है कि यदि नया सिलेबस तैयार करना ही था, तो विषय विशेषज्ञों और कॉलेज के सीनियर टीचर को बुलाकर सिलेबस बनाते। इससे उन्हें पढ़ाने में दिक्कत नहीं आती। नए सिलेबस की तो किताबें तक बाजार में नहीं हैं। इससे अच्छा तो पुराना कोर्स था। यूनिवर्सिटी को इस बारे में पुन: सोचना चाहिए।  कुसुम भिंडवार, शिक्षक फाइन आर्ट्स कॉलेज खंडवा
मैंने आपत्ति ली थी
बीएफए और एमएफए कोर्स प्रोफेशनल डिग्री हैं। विद्यार्थी इन कोर्सों को पढ़कर विषय का विशेषज्ञ बनता है। नया कोर्स अव्यवहारिक और जबरदस्ती थोपा गया है। हमने बैठक में इसको लेकर आपत्ति उठाई थी। इसमें बदलाव की जरूरत है।  शशिकांत मुंडी, प्राचार्य, फाइन आर्ट्स कॉलेज, धार
एक्सपर्ट की मीटिंग बुलाएंगे
बीएफए-एमएफए के सिलेबस को लेकर एक्सपर्ट और कॉलेज के शिक्षकों की एक मीटिंग बुला रहे हैं। उसमें सभी एक्सपर्ट की बीच सिलेबस पर चर्चा की जाएगी। हम देश की दूसरी यूनिवर्सिटी के सिलेबस का भी अध्ययन करेंगे। फिर छात्र हित को ध्यान में रखकर निर्णय लिया जाएगा।  प्रो. लवली शर्मा, कुलपति, राजा मानसिंह तोमर संगीत यूनिवर्सिटी, ग्वालियर
संगीत विश्वविद्यालय के सिलेबस से विद्यार्थी परेशान
mai_Deva hin_Deva hin_Deva hin_Deva awa_Deva mai_Deva hin_Deva hin_Deva bho_Deva hin_Deva hin_Deva hin_Deva kas_Deva hin_Deva bho_Deva